বাফিয়াসের যুদ্ধ
বাফিয়াসের যুদ্ধ,বা কোয়ুনহিসার যুদ্ধটি সংঘটিত হয়েছিল ১৩০২ সালের ২৭ জুলাই ইয়ালাকোভা সমুদ্র তীর এবং বাফিয়াসের প্রান্তের প্রথম ওসমানের অধীনস্থ উসমানীয় সেনাবাহিনী এবং জর্জ মৌজালনের অধীনস্থ সম্রাটের পাঠানো বাইজেন্টাইন সেনাবাহিনীর মধ্যে। এই যুদ্ধটি উসমানীয় সাম্রাজ্যের এক গুরুত্বপূর্ণ বিজয়ের মধ্য দিয়ে শেষ হয়। তাছাড়া এ যুদ্ধে উসমান বে কোয়ুনহিসার দূর্গটি ও জয় করে উনার বেইলিকের সীমানা মারমারা উপসাগর পর্যন্ত বিস্তৃত করেন। যার ফলে আনাতলিয়া সহ আশেপাশের ভূমিতে উসমানের সাহসিকতার এবং রণকৌশলের কথা সবার মুখে মুখে চলে আসে। নানান প্রান্তে ছড়িয়ে ছিটিয়ে থাকা যোদ্ধারা, গাজিরা,আলেমরা,ব্যবসায়ীরা,বেগ'রা আস্তে আস্তে উসমানের সেনাবাহিনীতে যোগ দেয়।